title: Komisijas Īstenošanas regula (ES) 2019/717 (2019. gada 8. maijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas izoksaflutola apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  10.5.2019

                  LV

                  Eiropas Savienības Oficiālais Vēstnesis

                  L 122/44

         KOMISIJAS ĪSTENOŠANAS REGULA (ES) 2019/717
         (2019. gada 8. maijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas izoksaflutola apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:

                     (1)

                     Komisijas Direktīva 2003/68/EK (2) izoksaflutolu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām saskaņā ar Regulu (EK) Nr. 1107/2009 un ir ietvertas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā noteiktais darbīgās vielas izoksaflutola apstiprinājums zaudē spēku 2019. gada 31. jūlijā.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums par izoksaflutola apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2015. gada 28. janvārī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                     (8)

                     2016. gada 18. februārī Iestāde nosūtīja Komisijai savu secinājumu (6) par to, vai ir sagaidāms, ka izoksaflutols atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. 2016. gada 12. jūlijā Komisija iesniedza Augu, dzīvnieku, pārtikas aprites un dzīvnieku barības pastāvīgajai komitejai sākotnējo ziņojuma projektu par izoksaflutola apstiprinājuma atjaunošanu.

                     (9)

                     Attiecībā uz jaunajiem endokrīni disruptīvu īpašību noteikšanas kritērijiem, kas ieviesti ar Komisijas Regulu (ES) 2018/605 (7), kuru sāka piemērot 2018. gada 10. novembrī, Iestādes secinājums liecina – lai gan īpaši pētījumi par nemērķa organismiem nebija pieejami, pamatojoties uz zinātniskajiem pierādījumiem, ir ļoti maz ticams, ka izoksaflutols ir endokrīnais disruptors, un papildu pētījumi netiek uzskatīti par nepieciešamiem. Tāpēc Komisija uzskata, ka izoksaflutols nav uzskatāms par vielu, kam piemīt endokrīni disruptīvas īpašības.

                     (10)

                     Par vismaz viena izoksaflutolu saturoša augu aizsardzības līdzekļa vienu vai vairākiem reprezentatīvajiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (11)

                     Izoksaflutola apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīvajiem lietojumiem, tomēr neierobežo lietojumus, kādiem izoksaflutolu saturoši augu aizsardzības līdzekļi var tikt atļauti. Tāpēc ir lietderīgi nesaglabāt ierobežojumu, saskaņā ar kuru minēto vielu var izmantot par herbicīdu. Tāpēc izoksaflutola apstiprinājumu ir lietderīgi atjaunot.

                     (12)

                     Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā zinātnes un tehnikas pašreizējās atziņas, tomēr būtu jāiekļauj zināmi nosacījumi un ierobežojumi. Proti, ir lietderīgi pieprasīt apstiprinošu papildu informāciju.

                     (13)

                     Komisija uzskata, ka, pamatojoties uz pieejamo zinātnisko informāciju, kas apkopota Iestādes secinājumā, izoksaflutolam nav endokrīni disruptīvu īpašību. Tomēr, lai palielinātu uzticēšanos šim secinājumam, pieteikuma iesniedzējam saskaņā ar Regulas (EK) Nr. 1107/2009 II pielikuma 2.2. punkta b) apakšpunktu un saskaņā ar norādījumiem par endokrīno disruptoru noteikšanu (8) būtu jāiesniedz atjaunināts novērtējums par kritērijiem, kas noteikti Regulas (EK) Nr. 1107/2009 II pielikuma 3.6.5. un 3.8.2. punktā, kurā grozījumi izdarīti ar Regulu (ES) 2018/605.

                     (14)

                     Tāpēc Īstenošanas regula (ES) Nr. 540/2011 būtu attiecīgi jāgroza.

                     (15)

                     Šī regula būtu jāpiemēro no nākamās dienas pēc darbīgās vielas izoksaflutola apstiprinājuma termiņa beigām.

                     (16)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            I pielikumā specificētās darbīgās vielas izoksaflutola apstiprinājumu atjauno ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. augusta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2003. gada 11. jūlija Direktīva 2003/68/EK, ar ko groza Padomes Direktīvu 91/414/EEK, lai tajā kā aktīvas vielas iekļautu trifloksistrobīnu, karfentrazonetilu, mezotrionu, fenamidonu un izoksaflutolu (OV L 177, 16.7.2003., 12. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA (Eiropas Pārtikas nekaitīguma iestāde), 2016. Conclusion on the peer review of the pesticide risk assessment of the active substance isoxaflutole. EFSA Journal 2016;14(3):4416, 115. lpp. doi:10.2903/j.efsa.2016.4416. Pieejams tiešsaistē: www.efsa.europa.eu.

            (7)  Komisijas 2018. gada 19. aprīļa Regula (ES) 2018/605, ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).

            (8)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009. https://efsa.onlinelibrary.wiley.com/doi/full/10.2903/j.efsa.2018.5311.

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprinājuma datums

                        Apstiprinājuma beigu datums

                        Īpaši noteikumi

                        Izoksaflutols

                           CAS Nr. 141112-29-0

                           CIPAC Nr. 575

                        (5-ciklopropil-1,2-oksazol-4-il)(α,α,α-trifluor-2-mezil-p-tolil)metanons

                        ≥ 972 g/kg

                        2019. gada 1. augusts

                        2034. gada 31. jūlijs

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma par izoksaflutolu secinājumus un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem,

                                    —

                                    ūdens organismu, savvaļas zīdītāju un nemērķa sauszemes augu aizsardzībai.

                              Lietošanas nosacījumos vajadzības gadījumā ietver riska mazināšanas pasākumus.
                        Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām, ja no virszemes ūdeņiem vai gruntsūdeņiem iegūst dzeramo ūdeni. Pieteikuma iesniedzējs šo informāciju iesniedz divu gadu laikā no dienas, kad Komisija publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.
                        Pieteikuma iesniedzējs līdz 2021. gada 10. maijam iesniedz arī atjauninātu novērtējumu, kas apstiprina, ka saskaņā ar norādījumiem par endokrīno disruptoru noteikšanu (2) izoksaflutols nav endokrīnais disruptors ar Komisijas Regulu (ES) 2018/605 grozītās Regulas (EK) Nr. 1107/2009 II pielikuma 3.6.5. un 3.8.2. punkta nozīmē.

               (1)  Sīkāka informācija par darbīgās vielas identitāti un tās specifikāciju sniegta atjaunošanas ziņojumā.

               (2)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009, https://efsa.onlinelibrarv.wilev.eom/doi/epdt710.2903/i.efsa.2018.5311.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā 63. ierakstu par izoksaflutolu svītro;

                        2)

                        B daļā iekļauj šādu ierakstu:

                                    “134

                                    Izoksaflutols

                                       CAS Nr. 141112-29-0

                                       CIPAC Nr. 575

                                    (5-ciklopropil-1,2-oksazol-4-il)(α,α,α-trifluor-2-mezil-p-tolil)metanons

                                    ≥ 972 g/kg

                                    2019. gada 1. augusts

                                    2034. gada 31. jūlijs

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma par izoksaflutolu secinājumus un jo īpaši tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš:

                                                —

                                                gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai īpašiem klimatiskajiem apstākļiem,

                                                —

                                                ūdens organismu, savvaļas zīdītāju un nemērķa sauszemes augu aizsardzībai.

                                          Lietošanas nosacījumos vajadzības gadījumā ietver riska mazināšanas pasākumus.
                                    Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām, ja no virszemes ūdeņiem vai gruntsūdeņiem iegūst dzeramo ūdeni. Pieteikuma iesniedzējs šo informāciju iesniedz divu gadu laikā no dienas, kad Komisija publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos esošo atlieku īpašībām.
                                    Pieteikuma iesniedzējs līdz 2021. gada 10. maijam iesniedz arī atjauninātu novērtējumu, kas apstiprinātu, ka saskaņā ar norādījumiem par endokrīno disruptoru noteikšanu (*1) izoksaflutols nav endokrīnais disruptors ar Komisijas Regulu (ES) 2018/605 grozītās Regulas (EK) Nr. 1107/2009 II pielikuma 3.6.5. un 3.8.2. punkta nozīmē.

               (*1)  Guidance for the identification of endocrine disruptors in the context of Regulations (EU) No 528/2012 and (EC) No 1107/2009, https://efsa.onlinelibrarv.wilev.eom/doi/epdt710.2903/i.efsa.2018.5311.”


title: Komisijas Īstenošanas regula (ES) 2019/778 (2019. gada 16. maijs), ar ko Regulu (ES) Nr. 1305/2014 groza attiecībā uz izmaiņu kontroles pārvaldību (Dokuments attiecas uz EEZ.)

text:
                  27.5.2019

                  LV

                  Eiropas Savienības Oficiālais Vēstnesis

                  LI 139/356

         KOMISIJAS ĪSTENOŠANAS REGULA (ES) 2019/778
         (2019. gada 16. maijs),
         ar ko Regulu (ES) Nr. 1305/2014 groza attiecībā uz izmaiņu kontroles pārvaldību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 11. maija Direktīvu (ES) 2016/797 par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:

                     (1)

                     Eiropas Parlamenta un Padomes Regulas (ES) 2016/796 (2) 19. pantā noteikts, ka Eiropas Savienības Dzelzceļu aģentūra (“Aģentūra”) Komisijai adresē ieteikumus par savstarpējas izmantojamības tehniskajām specifikācijām (“SITS”) un to pārskatīšanu saskaņā ar Direktīvas (ES) 2016/797 5. pantu un nodrošina, ka SITS tiek pielāgotas tehnikas attīstībai, tirgus tendencēm un sociālajām prasībām.

                     (2)

                     Komisijas Deleģētā lēmuma (ES) 2017/1474 (3) 13. pantā noteikts, ka Komisijas Regulas (ES) Nr. 1305/2014 (4) (TAF SITS) pielikuma 7.2. iedaļa jāgroza, lai precizētu TAF SITS izmaiņu kontroles procedūras grozījumus.

                     (3)

                     Saskaņā ar Regulas (ES) 2016/796 5. pantu tika izveidota darba grupa, kurai dots uzdevums izstrādāt ieteikuma priekšlikumu par TAF SITS 7.2. iedaļas grozījumiem.

                     (4)

                     Aģentūra 2018. gada 20. aprīlī Komisijai adresēja ieteikumu par Regulas (ES) Nr. 1305/2014 pielikuma 7.2. iedaļas pārskatīšanu.

                     (5)

                     Regulas (ES) Nr. 1305/2014, kas attiecas uz TAF SITS, pielikuma 7.2. iedaļa būtu attiecīgi jāgroza.

                     (6)

                        TAF SITS minēto attiecīgo tehnisko dokumentu saraksts būtu jāatjaunina.

                     (7)

                     Šajā regulā paredzētie pasākumi ir saskaņā ar atzinumu, ko sniegusi ar Direktīvas (ES) 2016/797 51. panta 1. punktu izveidotā komiteja,

               IR PIEŅĒMUSI ŠO REGULU.

            1. pants
            Regulas (ES) Nr. 1305/2014 pielikuma 7.2. iedaļu aizstāj ar šīs regulas I pielikumu.

            2. pants
            Regulas (ES) Nr. 1305/2014 pielikuma I papildinājumu aizstāj ar tekstu, kas iekļauts šīs regulas II pielikumā.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 16. maijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 138, 26.5.2016., 44. lpp.

            (2)  Eiropas Parlamenta un Padomes 2016. gada 11. maija Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).

            (3)  Komisijas 2017. gada 8. jūnija Deleģētais lēmums (ES) 2017/1474, kas Eiropas Parlamenta un Padomes Direktīvu (ES) 2016/797 papildina attiecībā uz īpašajiem mērķiem savstarpējas izmantojamības tehnisko specifikāciju izstrādāšanai, pieņemšanai un pārskatīšanai (OV L 210, 15.8.2017., 5. lpp.).

            (4)  Komisijas 2014. gada 11. decembra Regula (ES) Nr. 1305/2014 par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

            I PIELIKUMS
            Regulas (ES) Nr. 1305/2014 pielikuma 7.2. iedaļu aizstāj ar šādu:

               “7.2.   Izmaiņu pārvaldība

               7.2.1.   Izmaiņu pārvaldības process

               Lai nodrošinātu, ka tiek veikta pienācīga izmaiņu izmaksu un ieguvumu analīze un izmaiņas ieviestas kontrolēti, izstrādā izmaiņu pārvaldības procedūras. Šīs procedūras, ko nosaka, ievieš, atbalsta un pārvalda Aģentūra, ir šādas:

                           —

                           to tehnisko ierobežojumu apzināšana, kas nosaka vajadzību pēc izmaiņām,

                           —

                           paziņojums par to, kurš uzņemas atbildību par izmaiņu ieviešanas procedūrām,

                           —

                           ieviešamo izmaiņu validācijas procedūra,

                           —

                           izmaiņu pārvaldības, paziņošanas, migrācijas un izvēršanas politika,

                           —

                           atbildības noteikšana par sīki izstrādāto specifikāciju pārvaldību, kā arī par to kvalitātes nodrošināšanu un konfigurācijas pārvaldību.

                     Izmaiņu kontroles padomē darbojas Aģentūra, dzelzceļa nozares pārstāvniecības struktūras un dalībvalstis. Šāda ieinteresēto personu iesaistīšanās nodrošina izpratni par veicamajām izmaiņām un to nozīmes pilnīgu novērtējumu. Gala rezultātā Izmaiņu kontroles padome nonāks Aģentūras aizgādībā.
               7.2.2.   Īpašs izmaiņu pārvaldības process, kas attiecas uz šīs regulas I papildinājumā norādītajiem dokumentiem

               Izmaiņu kontroles pārvaldības procesu, kas attiecas uz šīs regulas I papildinājumā norādītajiem dokumentiem, nosaka Aģentūra saskaņā ar šādiem kritērijiem:

                           1.

                           Izmaiņu pieprasījumus, kas ietekmē dokumentus, iesniedz ar dalībvalstu vai Eiropas Parlamenta un Padomes Regulas (ES) 2016/796 (*1) 38. panta 4. punktā minēto dzelzceļa nozares pārstāvniecības struktūru, kas darbojas Eiropas mērogā, vai TAF SITS koordinācijas komitejas starpniecību.

                           2.

                           Aģentūra pieņem un glabā izmaiņu pieprasījumus.

                           3.

                           Aģentūra ar izmaiņu pieprasījumiem iepazīstina attiecīgo ERA darba grupu, kas tos izvērtē un sagatavo priekšlikumu, kuram vajadzības gadījumā pievieno ekonomisko izvērtējumu.

                           4.

                           Tad Aģentūra ar katru izmaiņu pieprasījumu un saistīto priekšlikumu iepazīstina Izmaiņu kontroles padomi, kas izmaiņu pieprasījumu vai nu apstiprina, vai neapstiprina, vai atliek.

                           5.

                           Ja izmaiņu pieprasījumu neapstiprina, Aģentūra paziņo pieprasījuma iesniedzējam noraidījuma iemeslu vai pieprasa papildinformāciju par izmaiņu pieprasījuma projektu.

                           6.

                           Ja izmaiņu pieprasījumu apstiprina, veic grozījumus tehniskajā dokumentā.

                           7.

                           Ja neizdodas panākt vienprātību par izmaiņu pieprasījuma apstiprināšanu, Aģentūra sniedz Komisijai ieteikumu atjaunināt I papildinājumā norādītos dokumentus un tam pievieno dokumenta jaunās versijas projektu, izmaiņu pieprasījumus un to ekonomisko izvērtējumu, un dara šos dokumentus pieejamus savā tīmekļa vietnē.

                           8.

                           Tehniskā dokumenta jauno versiju ar apstiprinātajiem izmaiņu pieprasījumiem dara pieejamu Aģentūras tīmekļa vietnē. Aģentūra informē dalībvalstis ar tās komitejas starpniecību, kas izveidota saskaņā ar Direktīvas 2008/57/EK 29. panta 1. punktu.

                           9.

                           Ja izmaiņu pieprasījuma dēļ vajadzīgi TAF SITS juridiskā teksta grozījumi, Aģentūra nosūta Eiropas Komisijai pieprasījumu, kurā lūdz prasīt TAF SITS pārskatīšanu un/vai Aģentūras tehnisko atzinumu.

                     Ja izmaiņu kontroles pārvaldība ietekmē elementus, ko izmanto kopīgi ar TAP SITS, nolūkā panākt optimālu sinerģiju izmaiņas ievieš tā, lai saglabātu atbilstību īstenotajai TAP SITS.

               (*1)  Eiropas Parlamenta un Padomes 2016. gada 11. maijs Regula (ES) 2016/796 par Eiropas Savienības Dzelzceļu aģentūru un ar ko atceļ Regulu (EK) Nr. 881/2004 (OV L 138, 26.5.2016., 1. lpp.).””

            II PIELIKUMS
            Regulas (ES) Nr. 1305/2014 pielikuma I papildinājumu aizstāj ar šādu:

                     “I papildinājums

                        Tehnisko dokumentu saraksts

                                 Nr.

                                 Atsauce

                                 Nosaukums

                                 1.

                                 ERA-TD-100

                                    TAF SITS – A.5. PIELIKUMS: TAF SITS ZIŅOJUMU ATTĒLI UN SECĪBAS DIAGRAMMAS

                                 2.

                                 ERA-TD-101

                                 D.2. pielikums: A papildinājums (Vagona/ILU brauciena plānošana)

                                 3.

                                 ERA-TD-102

                                 D.2. pielikums: B papildinājums – Vagonu un multimodālo vienību darbības
                                 datubāze (WIMO)

                                 4.

                                 ERA-TD-103

                                 D.2. pielikums: C papildinājums – Atsauces datnes

                                 5.

                                 ERA-TD-104

                                 D.2. pielikums: E papildinājums – Kopīgā saskarne

                                 6.

                                 ERA-TD-105

                                 D.2. pielikums: F papildinājums – TAF SITS datu un ziņojumu paraugs

               ”